Diari Oficial de la Generalitat Valenciana


Sumari del DOGV 6503, del 15-04-2011 (2011/4279)

RESOLUCIÓ de 4 d'abril de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la a Alaquàs.
-----------------------------------------------------------------------------------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4279


Data del document
:   04-04-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 4 d'abril de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la a Alaquàs. [2011/4279]  
L'Ajuntament d'Alaquàs, en la sessió plenària realitzada el dia 28 de desembre de 2010, va acordar la cessió gratuïta a la Generalitat de l'immoble de la seua propietat de 654 m² de superfície segons cadastre, situat a Alaquàs (València), plaça Francisco Tárrega, cantonada carrer Sant Josep de la dita població. Tal com consta en l'acord mencionat, l'immoble té caràcter de domini públic.  
A proposta de la Conselleria de Sanitat, es van iniciar els tràmits legals oportuns per a l'acceptació de l'immoble.  
La cessió es realitza amb la finalitat de destinar l'immoble al centre de salut de la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Alaquàs de l'immoble de 654 m² de superfície segons cadastre, situat a Alaquàs (València), plaça Francisco Tárrega, cantonada carrer Sant Josep de la dita població, que confronta: nord, plaça Francisco Tárrega; sud, carrer Sant Josep; est, plaça Francisco Tárrega, i oest, carrer Santa Cecília.   
Consta inscrita en el Registre de la Propietat d'Aldaia al tom 2242, llibre 170, foli 120, finca 12108, inscripció 1a.   
Referència cadastral: 8296294JM9276P1491VA.   
L'immoble s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Alaquàs s'efectua amb la condició de destinar l'immoble a centre de salut, i amb subjecció al que establix l'article 37 de la Llei 14/2003, de Patrimoni de la Generalitat. En cas d'incompliment dels fins per als quals se cedix la parcel·la una vegada sol·licitada la reversió per part de l'Ajuntament i tramesa com a sol·licitud de reversió a la Conselleria d'Economia Hisenda i Ocupació, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 4 d'abril de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.